
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 505 

7 Ιουνίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Ειδικού Λογαριασμού για τη χρηματοδότηση 
προγραμμάτων, μελετών και έργων του Υπουργείου 
Βιομηχανίας, Ενέργειας και Τεχνολογίας που αφο¬ 
ρούν τη Βιομηχανία. 1 

Καθορισμός τρόπου υπολογισμού των τεχνικών αποθε¬ 
μάτων (ασφαλιστικών προβλέψεων) των ασφαλί¬ 
σεων κατά ζημιών από τις ασφαλιστικές επιχειρή¬ 
σεις που λειτουργούν στην Ελλάδα. 2 

Παράταση της προβλεπομένης από το άρθρο 5 πα- 
ράγρ. 2 του Ν. 2286/95 προθεσμίας έκδοσης του 

Κ.Π.Δ. 3 

Κανονισμός Εσωτερικής Λειτουργίας Ε.Ε.Τ. 4 

Σύσταση θέσεων στο Δήμο Φυλής . 5 

Διορθώσεις σφαλμάτων 

Διόρθωση σφάλματος στην 4400/8.3.95 απόφαση του 
Περιφερειακού Διευθυντή Δυτ. Αττικής. 6 


ΥΠΟΥΡΠΚΕΣ ΑΠΟΦΑΣΗΣ I ΕΓΚΡΙΣΗΣ 

Α(Χ6. Φ 1 /Οικ 9232 (1) 

Σύσταση Ειδικού Λογαριασμού για τη χρηματοδότηση 
προγραμμάτων, μελετών και έργων του Υπουργείου 
Βιομηχανίας, Ενέργειας και Τεχνολογίας που αφορούν 
τη Βιομηχανία. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ν. 1558/1985 (ΦΕΚ Α' 137) «Κυ¬ 
βέρνηση και κυβερνητικά Όργανα» όπως αυτή τροποποι¬ 
ήθηκε και συμπληρώθηκε από τον ν.2081/1992 (ΦΕΚ Α’ 
89). 

2. Τις διατάξεις του π.δ. 229/86 (ΦΕΚ Α’ 86) «Σύσταση 
και οργάνωση της Γενικής Γραμματείας Βιομηχανίας» και 
του π.δ. 396/89 (ΦΕΚ Α’ 172) «Οργανισμός της Γενικής 
Γ ραμματείας Βιομηχανίας». 

3. Τις διατάξεις του άρθρου 7, παρ. 1, του ν. 2244/94 
(ΦΕΚ Α’ 168) «Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και από συμβατικά καύσιμα 
και άλλες διατάξεις». 


4. Την ΥΠ 122/14.7.1995 (ΦΕΚ 550/Β/15.7.94) από¬ 
φαση του Πρωθυπουργού σχετικά με την ανάθεση αρμο¬ 
διοτήτων στον Αναπληρωτή Υπουργό Βιομηχανίας, Ενέρ¬ 
γειας και Τεχνολογίας κ. Χρ. Ροκόφυλλο, αποφασίζουμε: 

Άρθρο 1 

Στο Υπουργείο Βιομηχανίας, Ενέργειας και Τεχνολο¬ 
γίας συνιστάται Ειδικός Λογαριασμός με το τίτλο: «Ειδικός 
λογαριασμός για τη χρηματοδότηση προγραμμάτων, μελε¬ 
τών και έργων του Υπουργείου Βιομηχανίας, Ενέργειας 
και Τεχνολογίας που αφορούν την Βιομηχανία». 

Άρθρο 2 
Σκοποί 

Σκοποί του Ειδικού Λογαριασμού είναι η διαχείριση και 
διάθεση πόρων που προορίζονται: 

α) Για τη χρηματοδότηση προγραμμάτων, μελετών και 
έργων, τα οποία εκτελούνται από το Υπουργείο Βιομηχα¬ 
νίας, Ενέργειας και Τεχνολογίας είτε από εποπτευόμε¬ 
νους από αυτό φορείς είτε από τρίτους, που μπορεί να εί¬ 
ναι φορείς του Δημοσίου ή του ευρύτερου δημοσίου το¬ 
μέα ή και του ιδιωτικού τομέα και αφορούν τη Βιομηχανία. 

β) Για την κάλυψη όλων των επιμέρους δαπανών των 
υποστηρικτικών ενεργειών που πραγματοποιούνται ιδίως 
για την κατάρτιση, τη σχεδίαση, την αξιολόγηση, τον 
έλεγχο, την υλοποίηση, τη διαχείριση, τη δημοσιότητα και 
την παρακολούθηση των εκτελουμένων προγραμμάτων, 
μελετών και έργων και την προμήθεια του απαραίτητου 
υλικού, εφόσον προβλέπονται στους προϋπολογισμούς 
των ανωτέρω προγραμμάτων, μελετών και έργων. 

Αρθρο 3 
Πόροι 

Οι πόροι του Λογαριασμού είναι: 

α) Κονδύλια από το Πρόγραμμα Δημοσίων Επενδύσεων 
και χορηγήσεις των χρηματοδοτικών οργάνων της Ευρω¬ 
παϊκής Ένωσης στα πλαίσια εγκεκριμένων προγραμμά¬ 
των, ενεργειών, δράσεων κλπ. Οι χορηγήσεις της ΕΕ και 
τα κονδύλια του ΠΔΕ μεταφέρονται στον Ειδικό Λογά ρια- 
σμό με μέριμνα των αρμόδιων υπηρεσιών κατά τις κείμε¬ 
νες διατάξεις. 

β) Δωρεές σε χρήμα και κληροδοσίες σε χρήμα υπέρ 
του Ελληνικού Δημοσίου, για σκοπούς του άρθρου 2, των 
οποίων η διαχείριση καθορίσθηκε από τον διαθέτη να γί- 

νεται μέσω του Ειδικού Λογαριασμού και των οποίων η 
αποδοχή έγινε με απόφαση του Υπουργού Οικονομικών. 

Αρθρο 4 

Όργανα διοίκησης και διαχείρισης του 
Ειδικού Λογαριασμού 

1. Γιά την ανάληψη, την κατανομή και τη διάθεση των 
ποσών του Ειδικού Λογαριασμού αρμόδιος είναι ο Υπουρ¬ 
γός Βιομηχανίας, Ενέργειας και Τεχνολογίας. 

2. Για τη διαχείριση του Λογαριασμού αρμόδια είναι η 
Γραμματεία του Ειδικού Λογαριασμού. 

Η Γ ραμματεία έχει τις παρακάτω αρμοδιότητες: 

α) Εισηγείται στον Υπουργό Βιομηχανίας, Ενέργειας και 
Τεχνολογίας τη λήψη μέτρων για την έγκαιρη εκταμίευση 
των πόρων του Λογαριασμού από τις πηγές του. 

β) Παρακολουθεί τη λογιστική και διαχειριστική κίνηση 
του Λογαριασμού και προβαίνει στην πληρωμή των δαπα¬ 
νών μετά από σχετικό έλεγχο των δικαιολογητικών του άρ¬ 
θρου 6. 

γ) Καταρτίζει τον ετήσιο οικονομικό απολογισμό κινή- 
σεως του Λογαριασμού και παρέχει κάθε αναγκαία ενημέ¬ 
ρωση στις αρμόδιες υπηρεσίες και όργανα καθώς και 
στους φορείς χρηματοδότησης του Λογαριασμού, και ειδι¬ 
κότερα στο Γ ενικό Λογιστήριο του Κράτους. 

3. Με την παρούσα ορίζεται το Αυτοτελές Γ ραφείο Ειδι¬ 
κού Λογαριασμού της Γ ενικής Γ ραμματείας Βιομηχανίας 
του Υπουργείου Βιομηχανίας, Ενέργειας και Τεχνολογίας 
ως Γραμματεία του Ειδικού Λογαριασμού, και ο προϊστά¬ 
μενος του Γ ραφείου αυτού ως προϊστάμενος της Γ ραμμα¬ 
τείας του Ειδικού Λογαριασμού. 

Αρθρο 5 

Λειτουργία του Λογαριασμού 

1. Οι πόροι του άρθρου 3 κατατίθενται σε εντόκους τρα¬ 
πεζικούς λογαριασμούς με τίτλο «Ειδικός Λογαριασμός για 
τη χρηματοδότηση προγραμμάτων, μελετών και έργων 
του Υπουργείου Βιομηχανίας, Ενέργειας και Τεχνολογίας 
που αφορούν την Βιομηχανία» και αποτελούν τα έσοδά 
τους. Οι λογαριασμοί ανοίγονται από τον προϊστάμενο της 
Γ ραμματείας του Ειδικού Λογαριασμού μετά από εντολή 
του Υπουργού Βιομηχανίας, Ενέργειας και Τεχνολογίας, η 
οποία μνημονεύει την Τράπεζα. 

2. Η κίνηση του Ειδικού Λογαριασμού, ο έλεγχος και η 
εντολή πληρωμής σε βάρος του Λογαριασμού και υπέρ δι¬ 
καιούχων ενεργούνται σύμφωνα με την παρούσα από¬ 
φαση και τον Κώδικα Βιβλίων και Στοιχείων όπως ισχύει 
και κατά παρέκκλιση των διατάξεων για το Δημ όσιο Λογι¬ 
στικό, τις κρατικές προμήθειες, τις δημόσιες επενδύσεις, 
την ανάθεση μελετών και κάθε άλλης συναφούς γενικής ή 
ειδικής διάταξης. 

3. Μετά από εισήγηση του επικεφαλούς της Επιτροπής 
Παρακολούθησης του προγράμματος, της μελέτης ή του 
έργου της παρ. 3 του άρθρου 7 του ν. 2244/1994 ο Γενι¬ 
κός Γραμματέας Βιομηχανίας εντέλλεται την πραγματο¬ 
ποίηση των πληρωμών προς τον προϊστάμενο της Γ ραμμα¬ 
τείας του Λογαριασμού. 

4. Οι πληρωμές ποσών από τον Λογαριασμό και οι κατα¬ 
βολές αυτών στους δικαιούχους ενεργούνται από την Τρά- 
πεζα με επιταγές που εκδίδονται από τον προϊστάμενο 
της Γραμματείας του Λογαριασμού και τον επικεφαλής 
της αρμόδιας Επιτροπής Παρακολούθησης της παρ. 3 του 
άρθρου 7 του ν. 2244/1994. 


5. Αν διακοπεί η χρηματοδότηση του προγράμματος, 
της μελέτης ή του έργου ή των υποστηρικτικών τους ενερ¬ 
γειών με υπαιτιότητα του αναδόχου, η επιστροφή μέρους 
ή όλων των χρηματικών καταβολών επιβαρύνεται με τό¬ 
κους υπερημερίας από την ημερομηνία καταβολής τους. 

6. Ποσά από τον Ειδικό Λογαριασμό που καταβλήθηκαν 
παράνομα ή αχρεώστητα βεβαιώνονται με οριστική πράξη 
του προϊσταμένου της Γ ραμματείας του Ειδικού Λογαρια¬ 
σμού, εισπράττονται σύμφωνα με τις διατάξεις του 
Κ.Ε.Δ.Ε., κατατίθενται στον Ειδικό Λογαριασμό και χρησι¬ 
μοποιούνται για τη χρηματοδότηση του προγράμματος 
που αφορούν. Αν το πρόγραμμα έχει λήξει ή αν για την πα¬ 
ράνομη ή αχρεώστητη καταβολή έχει επιβληθεί καταλογι¬ 
σμός από τα αρμόδια όργανα, τα εισπραχθέντα ποσά κα¬ 
τατίθενται ως έσοδα στον Κρατ ικό Προϋπολογισμό. 

Αρθρο 6 

Διαδικασία πληρωμής 

1. Για την έναρξη της χρηματοδότησης προγράμματος, 
μελέτης ή έργου καθώς και των υποστηρικτικών ενερ¬ 
γειών απαιτείται απόφαση χρηματοδότησης από τον Ει¬ 
δικό Λογαριασμό του Υπουργού Βιομηχανίας, Ενέργειας 
και Τεχνολογίας, και περιλαμβάνει ιδίως τα εξής: 

-Τον τίτλο του προγράμματος, της μελέτης ή του έργου ή 
της υποστηρικτικής ενέργειας που χρηματοδοτείται. 

-Την εγκριτική πράξη (απόφαση ή σύμβαση) 

-Τον ανάδοχο ή δικαιούχο. 

-Τη χρονική διάρκεια. 

-Τον συνολικό προϋπολογισμό του προγράμματος, της 
μελέτης, του έργου ή των δαπανών, το ύψος της επιχορή¬ 
γησης ή της χρηματοδότησης, καθώς και τον τρόπο της 
καταβολής της. 

-Αν απαιτείται εγγυητική επιστολή, το ύψος της. 

2. Για την πληρωμή των δαπανών του προγράμματος, 
της μελέτης ή του έργου και των υποστηρικτικών ενερ¬ 
γειών απαιτούνται, εκτός από την απόφαση χρηματοδότη¬ 
σης και την εντολή πληρωμής και τα εξής: 

α) Εισήγηση πληρωμής της δαπάνης η οποία εκδίδεται 
από τον επικεφαλής της αρμόδιας Επιτροπής Παρακολού¬ 
θησης της παρ. 3 του άρθρου 7 του ν. 2244/94 μετά από 
απόφασή της. 

Η εισήγηση πληρωμής περιλαμβάνει ιδίως: 

-τον αριθμό της απόφασης χρηματοδότησης, 

-τον ανάδοχο ή δικαιούχο, 

-τον αριθμό της δόσεως, 

-βεβαίωση ότι οι δαπάνες του προγράμματος, της μελέ¬ 
της ή του έργου ή των υποστηρικτικών ενεργειών έχουν 
χαρακτηρισθεί επιλέξιμες να χρηματοδοτηθούν, ότι το 
πρόγραμμα, η μελέτη ή το έργο ή οι υποστηρικτικές ενέρ¬ 
γειες εξελίσσονται σύμφωνα με τη σύμβαση ανάθεσης ή, 
εφόσον δεν προβλέπεται σύμβαση, την αρχική απόφαση 
που δημιουργεί την υποχρέωση του Δημοσίου και ότι έχει 
ολοκληρωθεί ο απαραίτητος οικονομικός έλεγχος από την 
αρμόδια Επιτροπή Παρακολούθησης της παρ. 3 του άρ¬ 
θρου 7 του ν. 2244/94. 

β) Πιστοποιητικά φορολογικής και ασφαλιστικής ενημε¬ 
ρότητας όπου απαιτούνται. 

γ) Τα προβλεπόμενα από τον Κώδικα Βιβλίων και Στοι¬ 
χείων, όπως ισχύει, ή άλλες διατάξεις παραστατικά εί¬ 
σπραξης του καταβλητέου ποσού. 

3. Η Γ ραμματεία του Ειδικού Λογαριασμού εκδίδει επι¬ 
ταγή επί της Τραπέζης με τις υπογραφές του επικεφαλής 

της αρμόδιας Επιτροπής Παρακολούθησης της παρ, 3 του 
άρθρου 7 του ν. 2244/1994 και του προϊσταμένου της 
Γραμματεΐας του Ειδικού Λογαριασμού, στην οποία ανα- 
φέρεται η επωνυμία του δικαιούχου - λήπτη και τίθεται η 
ρήτρα «όχι σε διαταγή του». 

4.Με απόφαση του Υπουργού Βιομηχανίας, Ενέργειας 
και Τεχνολογίας διαπιστώνεται η ολοκλήρωση του προ¬ 
γράμματος, της μελέτης ή του έργου ή της υποστηρικτι¬ 
κής ενέργειας και διατάσσεται η επιστροφή της εγγυητι¬ 
κής επιστολής όπου απαιτείται. 

Η παραπάνω απόφαση εκδίδεται μετά από εισήγηση 
της αρμόδιας Επιτροπής Παρακολούθησης της παρ. 3 του 
άρθρου 7 του ν. 2244/94, η οποία περιλαμβάνει την τε¬ 
χνική αποδοχή του προγράμματος, της μελέτης ή του έρ¬ 
γου ή της υποστηρικτικής ενέργειας και την τελική έκ¬ 
θεση οικονομικής διαχείρισης, η οποία βασίζεται και ανα- 
φέρεται στα δικαιολογητικά που απαιτούνται και προβλέ- 
πονται από τον Κώδικα Βιβλίων και Στοιχείων όπως ισχύει, 
ή άλλες διατάξεις. Με όμοια απόφαση και μετά από την 
ίδια διαδικασία, αποφασίζεται η διακοπή χρηματοδότη¬ 
σης του προγράμματος, της μελέτης, του έργου ή της 
υποστηρικτικής ενέργειας της παρούσης με υπαιτιότητα 
του αναδόχου και διατάσσεται η επιστροφή των καταβλη- 
θέντων ποσών εντόκως στον Ειδικό Λογαριασμό. 

Αρθρο 7 

Διαδικασία προσδιορισμού οικονομικών αποτελεσμάτων 

1. Το οικονομικό έτος ταυτίζεται με το ημερολογιακό 
έτος. Το οικονομικό έτος μπορεί να παραταθεί για δύο μή¬ 
νες για να εφαρμοσθούν προγράμματα που χρηματοδο¬ 
τούνται από τον Λογαριασμό. Οι πράξεις του ισολογισμού 
καθώς και το κλείσιμο αυτού περατώνονται εντός τεσσά¬ 
ρων μηνών από τη λήξη του προηγουμένου οικονομικού 
έτους. Ως προς τις διαδικασίες προσδιορισμού των οικο¬ 
νομικών αποτελεσμάτων εφαρμόζονται αναλόγως οι δια¬ 
τάξεις του Κώδικα Βιβλίων και Στοιχείων όπως ισχύει, κα¬ 
θώς και οι γενικοί κανόνες της Λογιστικής και Ελεγκτικής 
Επιστήμης. 

2. Τα τυχόν χρηματικά υπόλοιπα στο τέλος κάθε οικονο¬ 
μικού έτους παραμένουν στον Λογαριασμό και μεταφέρο- 
νται στο επόμενο οικονομικό έτος για τη συνέχιση της 
χρηματοδότησης των εγκεκριμένων μελετών, έργων, προ¬ 
γραμμάτων ή υποστηρικτικών τους ενεργειών. 

Αρθρο 8 

Λογιστική - οικονομική οργάνωση 

1. Για την παρακολούθηση της κίνησης του Λογαρια¬ 
σμού και την ευχερή εξακρίβωση του υφισταμένου υπο¬ 
λοίπου του, τηρούνται από τη Γραμματεία του Ειδικού Λο¬ 
γαριασμού τα οριζόμενα από τον Κώδικα Βιβλίων και Στοι¬ 
χείων, όπως ισχύει, βιβλία Γ* Κατηγορίας, καθώς και Μη¬ 
τρώο Χρηματοδοτουμένων Προγραμμάτων και Έργων. Η 
Γ ραμματεία του Ειδικού Λογαριασμού εκδίδει παραστα¬ 
στικά που συμφωνούν με τις γενικές αρχές της Λογιστικής 
Επιστήμης, όπως γραμμάτια είσπραξης, ένταλμα πληρω¬ 
μής και συμψηφιστικό δελτίο. 

2. Τα πιο πάνω βιβλία αριθμούνται και σφραγίζονται κατά 
σελίδα με την σφραγίδα του Υπουργείου Βιομηχανίας, 
Ενέργειας και Τεχνολογίας. Στην τελευταία σελίδα τους 
καταχωρείται πράξη για τον αριθμό των σελίδων και τον 
προορισμό των βιβλίων, που υπογράφεται από τον προϊ¬ 
στάμενο της Διεύθυνσης Οικονομικού του Υπουργείου 


Βιομηχανίας, Ενέργειας και Τεχνολογίας και τον προϊστά¬ 
μενο της Γραμματείας του Ειδικού Λογαριασμού. 

3.0ι νόμιμες κρατήσεις υπέρ του Ελληνικού Δημοσίου 
επί των καταβαλλομένων ποσών παρακρατούνται από την 
Γ ραμματεία του Ειδικού Λογαριασμού και αποδίδονται στο 
Ελληνικό Δημόσιο κατά τις ισχύουσες διατάξεις. 

4.Η αλληλογραφία που αφορά τον Λογαριασμό καταχω- 
ρείται σε βιβλίο πρωτοκόλλου της Γ ραμματείας του Λογα¬ 
ριασμού, στο αρχείο της οποίας φυλάσσονται τα σχέδια 
των σχετικών αποφάσεων και λοιπών εγγράφων, τίθενται 
δε στη διάθεση κάθε ελεγκτικού οργάνου ή ε ξουσιοδοτη- 
μένου αντιπροσώπου της Ευρωπαϊκής Ένωσης. 

Αρθρο 9 

Ελεγχος διαχείρισης 

1. Ο απολογιστικός και κατασταλτικός έλεγχος της δια¬ 
χείρισης ενεργείται μετά τη λήξη κάθε οικονομικού έτους 
από δύο (2) ορκωτούς ελεγκτές, που ορίζονται με από¬ 
φαση του Υπουργού Βιομηχανίας, Ενέργειας και Τεχνολο¬ 
γίας. 

2Όι ελεγκτές συντάσσουν αναλυτικό πόρισμα, το οποίο 
υποβάλλουν στον Υπουργό Βιομηχανίας, Ενέργειας και 
Τεχνολογίας και κοινοποιούν στον προϊστάμενο της Γ ραμ¬ 
ματείας του λογαριασμού μέχρι το τέλος Ιουνίου κάθε 
έτους. 

3.Αντίγραφο του πορίσματος μαζί με τα σχετικά απολο¬ 
γιστικά στοιχεία αποστέλλονται στο Ελεγκτικό Συνέδριο 
του Κράτους και στο Γ ενικό Λογιστήριο του Κράτους, στον 
έλεγχο των οποίων υπόκειται εν συνεχεία ο Ειδικός Λογα¬ 
ριασμός. 

4.0 έλεγχος των δαπανών ενεργείται με βάση τα πρω¬ 
τότυπα δικαιολογητικά ή τα επικυρωμένα αντίγραφά τους, 
δηλαδή τα σχετικά τιμολόγια, αποδείξεις, συμβάσεις, 
αποφάσεις, εντολές κλπ., τα οποία τηρεί η Γραμματεία 
του Ειδικού Λογαριασμού για κάθε πραγματοποιούμενη 
δαπάνη, χωριστά για κάθε εκτελούμενο έργο ή άλλη δρα¬ 
στηριότητα. 

5.0 Ειδικός Λογαριασμός μπορεί να ελέγχεται οποτε¬ 
δήποτε σύμφωνα με τις διατάξεις του π.δ. 393/1994 
(ΦΕΚ Α' 219). 

Αρθρο 10 

Τα οριζόμενα από τις ανωτέρω διατάξεις δεν επιβαρύ¬ 
νουν τον Κρατικό Προϋπολογισμό. 

Η ισχύς της αποφάσεως αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1995 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ 
ΟΙΚΟΝΟΜΙΚΟΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Α. ΠΑΠΑΑΟΠΟΥΛΟΣ ΧΡ. ΡΟΚΟΦΥΛΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Κ3-4298 (2) 

Καθορισμός τρόπου υπολογισμού των τεχνικών αποθεμά¬ 
των (ασφαλιστικών προβλέψεων) των ασφαλίσεων 
κατά ζημιών από τις ασφαλιστικές επιχειρήσεις που 
λειτουργούν στην Ελλάδα. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 8 παρ. 3 εδάφιο δεύτερο του ν.δ. 3843/58 
«Περί φορολογίας εισοδήματος νομικών προσώπων». 

2. Το άρθρο 7 παρ.7 του ν.δ.400/70 «περί ιδιωτικής επι- 
χειρήσεως ασφαλίσεως», όπως τροποποιήθηκε με το άρ¬ 
θρο 9 παρ. 1 του π.δ. 118/85 «Συμμόρφωση προς τις δια¬ 
τάξεις των οδηγιών 73/239/ΕΟΚ, 76/580/Ε0Κ, 73/ 
/240/Ε0Κ, 79/267/ΕΟΚ, 77/92/ΕΟΚ και 78/473/ΕΟΚ 
που αφορούν την ανάληψη δραστηριότητας πρωτασφαλί- 
σεων συμπεριλαμβανομένων και των ασφαλίσεων ζωής 
στην κοινοτική συνασφάλιση και στα μέτρα σχετικά με τις 
δραστηριότητες του πράκτορα και του μεσίτη ασφαλί¬ 
σεων» και το άρθρο 3 του ν.2170/90. 

3. Το ν.δ. 400/70 «Περί ιδιωτικής επιχειρήσεως ασφα¬ 
λίσεως» όπως ισχύει. 

4. Το π.δ. 148/84 «Περί καθορισμού του περιεχομένου 
και του χρόνου ενάρξεως της εφαρμογής του Κλαδικού 
Λογιστικού Σχεδίου για τις ασφαλιστικές επιχειρήσεις». 

5. Τις συνθήκες (οικονομική, οργανωτική, λειτουργική) 
που επικρατούν σήμερα στην ελληνική ασφαλιστική 
αγορά. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Συμπληρώνουμε την με αρ. Κ4-5845/1986 απόφασή 
μας ως ακολούθως: 

Αρθρο 1 

Μετά το τέλος του εδαφίου β) περίπτωση Α' παράγρα¬ 
φος 1 του άρθρου 3 της Υ.Α. Κ4-5845/1986 (ΦΕΚ/ 
ΤΑΕ-ΕΠΕ 3369/86) προστίθεται εδάφιο γ) ,που έχει ως 
εξής: 

γ) Ειδικά οι ασφαλιστικές επιχειρήσεις που λαμβάνουν 
το πρώτο άδεια λειτουργίας ή εγκατάστασης για εργασίες 
τους στην Ελλάδα στον κλάδο 10(19) «Αστική ευθύνη από 
χερσαία αυτοκίνητα οχήματα» ή επεκτείνουν την άδεια 
λειτουργίας τους στον ανωτέρω κλάδο, υποχρεούνται να 
υπολογίζουν για τις τέσσερις πρώτες χρήσεις ανά ημερο¬ 
λογιακό εξάμηνο το «απόθεμα κινδύνων εν ισχύι» και το 
«απόθεμα εκκρεμών ζημιών» σύμφωνα με τις τρεις μεθό¬ 
δους του ανωτέρω εδαφίου β) εφαρμοζομένου αναλόγως, 
καθώς και με την εξής τέταρτη μέθοδο. 

Κατά την διάρκεια της πρώτης χρήσης το 40% των 
ασφαλίστρων που έχουν καταχωρηθεί στο οικείο μητρώο 
παραγωγής. 

Κατά την διάρκεια της δεύτερης χρήσης το 40% των 
ασφαλίστρων που έχουν καταχωρηθεί στο οικείο μητρώο 
παραγωγής, πλέον το 20%, των ασφαλίστρων της πρώτης 
οικονομικής χρήσης. 

Κατά την διάρκεια της τρίτης χρήσης το 40%, των 
ασφαλίστρων που έχουν καταχωρηθεί στο οικείο μητρώο 
παραγωγής, πλέον το 20% των ασφαλίστρων της δεύτε¬ 
ρης χρήσης πλέον το 10% των ασφαλίστρων της πρώτης 
χρήσης. 

Κατά την διάρκεια της τέταρτης χρήσης το 40% των 
ασφαλίστρων που έχουν καταχωρηθεί στο οικείο μητρώο 


παραγωγής, πλέον το 20% των ασφαλίστρων της τρίτης 
χρήσης, πλέον το 10% των ασφαλίστρων της δεύτερης 
χρήσής, πλέον το 5%, των ασφαλίστρων της πρώτης χρή¬ 
σης. 

Το «απόθεμα κινδύνων εν ισχύι» καθώς και το μεγαλύ¬ 
τερο «απόθεμα εκκρεμών ζημιών» που προκύπτει από τις 
τέσσερις μεθόδους αποτελούν τα τεχνικά αποθέματα (τε¬ 
χνικές προβλέψεις) που σχηματίζονται υποχρεωτικά από 
την ασφαλιστική επιχείρηση η οποία υποχρεούται, εντός 
2μήνου από τη λήξη κάθε ημερολογιακού 6μήνου, να υπο¬ 
βάλλει τον σχηματισμό και τρόπο διάθεσής τους στην αρ¬ 
μόδια Διεύθυνση του Υπουργείου Εμπορίου, η οποία 
εκτιμά την επάρκεια καί την βάση υπολογισμού τους. 

Αν η ασφαλιστική επιχείρηση, κατά το πρώτο ημερολο¬ 
γιακό έτος λειτούργησε λιγότερο από 3 μήνες, υποχρεού- 
ται να σχηματίσει τα ως άνω τεχνικά αποθέματα στο τέλος 
του αμέσως επομένου ημερολογιακού 6μήνου. 

Για την εφαρμογή του παρόντος εδαφίου γ) σαν πρώτη 
χρήση θεωρείται η χρήση κατά την οποία άρχισε η πραγμα¬ 
τική άσκηση του κλάδου 10(19) «Αστική ευθύνη από χερ¬ 
σαία αυτοκίνητα οχήματα» μέχρι την 31η Δεκεμβρίου του 
έτους αυτού. 

Αρθρο 2 

Μετά την παράγραφο 5 του άρθρου 4 προστίθεται πα¬ 
ράγραφος 5α που έχει ως εξής: 

5α. Αν μια ασφαλιστική επιχείρηση παρουσιάσει αύξηση 
ασφαλίστρων του κλάδου 10 (19) «Αστική ευθύνη από 
χερσαία αυτοκίνητα οχήματα» σε σύγκριση με το αμέσως 
προηγούμενο οικονομικό έτος μεγαλύτερη του 50%, σχη¬ 
ματίζει και διαθέτει κατά τις κείμενες διατάξεις, πρόσθετο 
«απόθεμα εκκρεμών ζημιών» ίσο προς το 30%, του ποσού 
της αύξησης. 

Η διάταξη αυτή δεν εφαρμόζεται σε περίπτωση μετα¬ 
φοράς χαρτοφυλακίου ή συγχώνευσης ασφαλιστικών επι¬ 
χειρήσεων. 

Άρθρο 3 

1. Το άρθρο 1 της αποφάσεως αυτής εφαρμόζεται και 
στις υφιστάμενες επιχειρήσεις που δεν έχουν συμπληρώ¬ 
σει, κατά τη δημοσίευσή της, 4 χρήσεις άσκησης του κλά¬ 
δου 10(19) «Αστική Ευθύνη από χερσαία αυτοκίνητα οχή¬ 
ματα», για τις υπολειπόμενες χρήσεις. Επίσης εφαρμόζε¬ 
ται και στις ασφαλιστικές επιχειρήσεις που είχαν διακόψει 
ολοσχερώς κατά μία τουλάχιστον χρήση την άσκηση του 
ως άνω κλάδου για τις πρώτες 4 χρήσεις μετά την επανά¬ 
ληψη της άσκησης του κλάδου αυτού. 

2. Η απόφασή μας αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 26 Μαΐου1995 

Ο ΥΠΟΥΡΓΟΣ 

Κ. ΣΗΜΙΤΗΣ 
-♦- 

Αριθ. ΠΙ/οικ.1055 (3) 

Παράταση τη προβλεπομένης από το άρθρο 5 παράγρ. 2 
του Ν. 2286/95 προθεσμίας έκδοσης του Κ.Π.Δ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) του Ν. 1558/85 (ΦΕΚ 137Α/26.7.85) «Κυβέρνηση 
και Κυβερνητικά Όργανα». 

β) Του Ν. 2286/95 (ΦΕΚ 19/Α/95) «Προμήθειες του 

Δημοσίου Τομέα και ρυθμίσεις συναφών θεμάτων». 

γ) Του Π.Δ. 397/88 «Περί Οργανισμού του Υπουργείου 
Εμπορίου όπως τροποποιήθηκαν μεταγενέστερα με το 
Π.Δ. 408/89 και Π.Δ. 228/91. 

δ) Την μη αριθ. Β3-356/21.2.94 απόφαση του Πρωθυ¬ 
πουργού και του Υπουργού Εμπορίου «Ανάθεση αρμοδιο¬ 
τήτων στον Υφυπουργό Εμπορίου» (ΦΕΚ 567/Β/ 
21.7.94). 

ε) Το γεγονός ότι ο χρόνος ισχύος της παράτασης που 
έχει δοθεί με την απόφαση του Υφυπουργού Εμπορίου Νο 
Π1 /704/28.3.95 λήγει την 31.5.1995. 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Παρατείνουμε την υπό της παραγρ. 2 του άρθρου 5 
του Ν. 2286/95 προβλεπομένη προθεσμία για την έκδοση 
του Κανονισμού Προμηθειών Δημοσίου (Κ.Π.Δ.) για τις 
τρεις (3) επί πλέον μήνες από τη λήξη της ήτοι μέχρι 
31.8.95 κάνοντας προς τούτο, χρήση της παραγρ. 4 του 
ιδίου άρθρου. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Μαΐου 1995 

Ο ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 
- 4 >- 

Αριθ. 69452 (4) 

Κανονισμός Εσωτερικής Λειτουργίας Ε.Ε.Τ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΟΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δευτέρου, Παρ. 4 στοιχ. Α' 
εδ. Β (ε) και της παρ. 7 στοιχ. ΣΤ του Ν. 2246/94 «Οργά¬ 
νωση και λειτουργία του Τομέα των Τηλεπικοινωνιών» 
(ΦΕΚ 172/Α/20.10.94). 

2. Την με αριθμ. 32948/329/94 (ΦΕΚ Β/782) κοινή 
απόφαση του Πρωθυπουργού και του Υπουργού Μεταφο¬ 
ρών και Επικοινωνιών περί αναθέσεως αρμοδιοτήτων 
στους Υφυπουργούς Μεταφορών και Επικοινωνιών. 

3. Το γεγονός ότι με την εφαρμογή της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού. 

4. Τον αριθμ. πρωτ. 1020α/30.3.95 έγγραφο της Εθνι¬ 
κής Επιτροπής Τηλεπικοινωνιών (Ε.Ε.Τ.) με το οποίο 
έστειλε στο Υπουργείο Μεταφορών και Επικοινωνιών τον 
εσωτερικό κανονισμό λειτουργίας της σε εφαρμογή του 
άρθρου δεύτερου, παράγρ. 7 εδάφιο ΣΤ του Ν. 2246/94, 
αποφασίζουμε: 

Αρθρο 1 

Ολομέλεια - Επιτροπές 

1. Η Εθνική Επιτροπή Τηλεπικοινωνιών (Ε.Ε.Τ.) συνε¬ 
δριάζει όπως προβλέπεται στο άρθρο δεύτερο παρ. 7 του 
Νόμου 2246/1994. 

Η ΕΕΤ δύναται να συγκροτεί επιτροπές εκ των μελών 
της. 

2. Οι Επιτροπές της ΕΕΤ απαρτίζονται από τρία (3) μέλη 
της και συγκροτούνται με αποφάσεις της, στις οποίες και 
καθορίζονται κάθε φορά τα ζητήματα που της ανατίθενται 
προς εισήγηση. 


3. Η ΕΕΤ δύναται να συγκροτεί επιτροπές ακροάσεων 
ενώπιον των οποίων θα διεξάγεται η διαδικασία ακρόασης 
των ενδιαφερομένων εκάστοτε μερών που προβλέπεται 
στο άρθρο δεύτερο παράγρ. 4 του Νόμου 2246/1994. 
Μετά το πέρας της διαδικασίας ακρόασης η επιτροπή 
ακροάσεων επεξεργάζεται και υποβάλλει στην ολόμελεια 
της ΕΕΤ εισήγηση, διά του Προέδρου της, περί της ακο¬ 
λουθητέας πορείας της υπόθεσης ή της δέουσας να υιο¬ 
θετηθεί λύσης για τη λήψη απόφασης. Η διαδικασία ακρο¬ 
άσεων θα λαμβάνει χώραν ως ο Νόμος 2246/1994 προ¬ 
βλέπει. 

Αρθρο 2 

Συνεδριάσεις Ολομέλειας 

1. Η ΕΕΤ συνεδριάζει σύμφωνα με το άρθρο 2 παράγρ. 7 
του Νόμου 2246/1994. 

Η πρόσκληση προς τα μέλη υπογράφεται από τον Πρόε¬ 
δρο και περιέχει τα θέματα της ημερήσιας διάταξης. Όταν 
ζητείται συνεδρίαση της ΕΕΤ από τον Υπουργό ή από τέσ¬ 
σερα (4) τουλάχιστον μέλη της, υποβάλλεται από αυτούς 
κείμενο με τα προτεινόμενα θέματα της ημερήσιας διάτα¬ 
ξης. 

2. Ο Πρόεδρος διευθύνει τις συνεδριάσεις της ΕΕΤ και 
σε περίπτωση κωλύματος ο Αναπληρωτής του. Την πρό¬ 
σκληση και την ημερήσια διάταξη κάθε τακτικής ή έκτα¬ 
κτης συνεδρίασης καταρτίζει ο Πρόεδρος της ΕΕΤ, εγ- 
γράφοντας υποχρεωτικά, σε περίπτωση έκτακτης σύ¬ 
γκλησης, τα θέματα ημερήσιας διάταξης για τα οποία ζη¬ 
τήθηκε η έκτακτη αυτή σύγκληση της Ολομέλειας της 
ΕΕΤ από τέσσερα (4) τουλάχιστον μέλη της. Στην πρό¬ 
σκληση αναφέρονται ο τόπος, ο χρόνος και τα θέματα της 
ημερήσιας διάταξης της συνεδρίασης. 

3. Μεταξύ της επίδοσης της πρόσκλησης και της συνε¬ 
δρίασης της Ολομέλειας πρέπει να μεσολαβούν τέσσερις 
(4) πλήρεις ημέρες για τις έκτακτες συνεδριάσεις και δύο 
(2) πλήρεις ημέρες για τις τακτικές συνεδριάσεις. Οι επι¬ 
δόσεις δύνανται να γίνονται τηλεγραφικώς ή τηλεομοιοτυ- 
πικώς. Για την αντιμετώπιση αποδεδειγμένος επείγοντος 
ζητήματος, η προθεσμία επίδοσης δύναται να συντμηθεί 
στη μία (1) πλήρη ημέρα ή, και για όλως εξαιρετικές περι¬ 
πτώσεις στις οκτώ (8) ώρες. 

4. Δεν επιτρέπεται η συζήτηση θεμάτων που δεν περι¬ 
λαμβάνονται στην ημερήσια διάταξη, εκτός αν το ζητή¬ 
σουν τουλάχιστον τέσσερα (4) μέλη της ΕΕΤ. 

Επιτρέπεται η ανακοίνωση, πριν από την ημερήσια διά¬ 
ταξη, ειδήσεων και πληροφοριών που αφορούν την ΕΕΤ 
καθώς και εγγράφων που ελήφθησαν από την ΕΕΤ. 

5. Οι συνεδριάσεις της ΕΕΤ λαμβάνουν χώρα κεκλει- 
σμένων των θυρών, εκτός αν άλλως ζητηθεί από τέσσερα 
(4) τουλάχιστον μέλη της ΕΕΤ. Στις συνεδριάσεις δύνανται 
να καλούνται και τρίτα πρόσωπα, αλλά άνευ δικαιώματος 
ψήφου. 

6. Τα πρακτικά των συνεδριάσεων της ΕΕΤ τηρούνται 
με ευθύνη του οριζόμενου ως Γραμματέα των συνεδριά¬ 
σεων της ΕΕΤ ή του Αναπληρωτή του. Μονογράφονται 
από τον Πρόεδρο της ΕΕΤ και επικυρώνονται κατά την 
αμέσως επόμενη συνεδρίαση της ΕΕΤ. 

Αρθρο 3 

Σχέση της ΕΕΤ με τις Υπηρεσίες της 

Οι Υπηρεσίες της ΕΕΤ εποπτεύονται από αυτήν μέσω του 
Προέδρου της. 

2. Οι επιτροπές της ΕΕΤ δύνανται να ζητούν την διοικη¬ 
τική ή επιστημονική συνδρομή των Υπηρεσιών της. 

3. Ο Πρόεδρος της ΕΕΤ υποβάλλει ετησίως στην ΕΕΤ 
έκθεση αξιολόγησης του υπηρετούντος προσωπικού, συ- 
νοδευδμενη από πρόταση για τυχόν αναγκαίες υπηρεσια¬ 
κές μεταβολές ή για εμπλουτισμό του προσωπικού. 

4.0 Πρόεδρος διευθύνει τις Υπηρεσίες της ΕΕΤ, παρα¬ 
κολουθεί και κατευθύνει τη λειτουργία τους σύμφωνα με 
τις αποφάσεις της Ολομέλειας επιμελούμενος της εκτέ¬ 
λεσης των αποφάσεων αυτών, εκδίδει τις διατάξεις που 
αφορούν το προσωπικό και ενεργεί γενικά κάθε πράξη 
αναγκαία για την εν γένει οργάνωση και εύρυθμη λειτουρ¬ 
γία της. 

5. Ο Πρόεδρος μεριμνά για την κατάρτιση του προϋπο¬ 
λογισμού, του απολογισμού και του ισολογισμού και την 
υποβολή τους για έγκριση στην Ολομέλεια της ΕΕΤ. 

Αρθρο 4 

Εγκρίσεις δαπανών 

1. Λειτουργικές δαπάνες μέχρι του ποσού των 
3 . 000.000 δραχμών εγκρίνονται από τον Αναπληρωτή του 
Προέδρου και μέχρι ποσού των 6.000.000 δραχμών από 
τον Πρόεδρο, μέσα στα πλαίσια του εγκεκριμένου προϋ¬ 
πολογισμού. 

2. Δικαίωμα υπογραφής μέχρι του ποσού των 
50.000.000 δραχμών έχει ο Αναπληρωτής του Προέδρου 
και άνω του ποσού αυτού ο Πρόεδρος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1995 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΛΑΜΠΑΝΟΣ 

-φ- 

Αριθ. 4400 Τ.Τ. (5) 

Σύσταση θέσεων στο Δήμο Φυλής. 

Ο ΠΕΡΙΦ. ΔΙΕΥΘ ν ΝΤΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 10 παρ. 8 του Ν. 2266/94 
για τη σύσταση προσωποπαγών θέσεων ιδιωτικού δικαίου 
αορίστου χρόνου για την κατάταξη εργαζομένων που πλη¬ 
ρούν τις προϋποθέσεις του νόμου αυτού. 

2. Την αριθ. 62/1994 απόφαση του Δημοτικού Συμβου¬ 
λίου Φυλής με την οποία διαπιστώνεται ότι οι υπάλληλοι 
που θα καταταγούν στις συνιστώμενες θέσεις καλύπτουν 
πάγιες και διαρκείς ανάγκες της υπηρεσίας του Δήμου 
Φυλής. 

3. Την υπ’ αριθ. 3/1995 απόφαση του Δημάρχου Φυ¬ 
λής, αποφασίζουμε: 

Νόμιμη είναι η 3/1995 απόφαση του Δημάρχου Φυλής, 
με την οποία συνιστώνται τριάντα εννέα (39) προσωρινές 
προσωποπαγείς θέσεις με σχέση εργασίας ιδιωτικού δι¬ 


καίου αορίστου χρόνου των εξής ειδικοτήτων: 
α. Δέκα (10) θέσεις εργατών καθαριότητας, 
β. Δύο (2) θέσεις εργατών πρασίνου, 
γ. Τρεις (3) θέσεις υδραυλικών και μία (1) θέση εργάτη 
ύδρευσης. 

δ. Εννέα (9) θέσεις οδηγών, 
ε. Τρείς (3) θέσεις φυλάκων, 
στ. Μία (1) θέση χειριστή μηχανημάτων, 
ζ. Τρεις (3) θέσεις υπαλλήλων οικονομικών, 
η. Τρεις (3) θέσεις υπαλλήλων διοίκησης και δύο (2) θέ¬ 
σεις χειριστών Η/Υ. 

θ. Μία (1) θέση ηλεκτρολόγου υπομηχανικού, 
ι. Μία (1) θέση υπαλλήλου πολιτιστικών, 
οι οποίες θα καταργηθούν με την αποχώρηση των υπαλ¬ 
λήλων κατά οποιονδήποτε τρόπο. 

Από τις διατάξεις της παρούσας απόφασης , προκαλεί- 
ταιο δαπάνη σε βάρος του προϋπολογισμού του Δήμου 
ύψους 66.000.000 δρχ. περίπου για το τρέχον οικονομικό 
έτος και 75.000.000 περίπου για καθένα από τα επόμενα 
οικονομικά έτη. 

Για τη δαπάνη αυτή έχει εγγραφεί πίστωση στον προϋ¬ 
πολογισμό του Δήμου στους ΚΑ 05/111.1,15/111.1,20/ 
111.1,45/111.1 και 75/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 31 ΜαΤου 1995 

Με εντολή Περιφ. Διευθυντή 
Η Διευθύντρια Εσωτερικών 
Δ. ΛΕΡΤΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Διορθώνεται η 4400/8.3.95 απόφαση του Περιφερεια¬ 
κού Διευθυντή Δυτ. Αττικής με την οποία νομιμοποιείται η 
αριθ. 3/95 όμοια του Δημάρχου Φυλής η οποία δημοσιεύ- 
θηκε στο ΦΕΚ 213/Β/23.3.95, από το εσφαλμένο «21 
προσωρινές προσωποπαγείς θέσεις» στο ορθό «τριάκοντα 
εννέα (39)» και από το εσφαλμένο «α. πέντε (5) θέσεις ερ¬ 
γατών καθαριότητος» στο ορθό «δέκα (10) θέσεις εργα¬ 
τών καθαριότητος», από το εσφαλμένο «γ. μία (1) θέση 
υδραυλικού» στο ορθό «τρείς (3) θέσεις υδραυλικών», από 
το εσφαλμένο «δ. έξι (6) θέσεις οδηγών» στο ορθό «εννέα 
(9) θέσεις οδηγών», από το εσφαλμένο «ε. μία (1) θέση 
φύλακα» στο ορθό «τρείς (3) θέσεις φυλάκων», από το 
εσφαλμένο «ζ. δύο (2) θέσεις οικονομικών υπαλλήλων» 
στο ορθό «τρείς (3) θέσεις οικονομικών υπαλλήλων», από 
το εσφαλμένο «δύο (2) θέσεις υπαλλήλων διοίκησης» στο 
ορθό «τρείς (3) θέσεις υπαλλήλων διοίκησης» και οι παρα- 
λειφθείσες «θ. Μία (1) θέση ηλεκτρολόγου υπομηχανι¬ 
κού» και μία (1) θέση υπαλλήλου πολιτιστικών». 

Η γενόμενη διόρθωση που δημοσιεύθηκε στο ΦΕΚ 
329/28.4.95 (τ.Β') θεωρείται ως μηδέποτε γενομένη. 

(Από τη Νομαρχία Δυτ. Αττικής) 

ΕΘΝΙΚΟ ΤΥΠ Ο ΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

1 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕΕΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.00 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 
α) Για το Τεύχος Α' Δρχ. 

20.000 

Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 

Δρχ. 1.000 

β) » » 

» Β' 

» 

40.000 

» 

2.000 

γ) » » 

» Γ 

» 

10.000 

» 

500 

δ) » » 

» Δ' 

# 

40.000 

» 

2.000 

ε) » » 

» Αναπτυξιακών Πράξεων 

» 

25.000 

» 

1.250 

στ) » » 

» Ν.Π.Δ.Δ. 

»- 

10.000 

» 

500 

ζ) » » 

» ΠΑΡΑΡΤΗΜΑ 

» 

5.000 

» 

250 

η) » » 

» Δελτ. Εμπ.& Βιομ. Ιδ. 

» 

10.000 

» 

500 

θ) » » 

» Αν. Ειδικού Δικαστηρίου* 

» 

3.000 

» 

150 

ι) » » 

» Α.Ε. & Ε.Π.Ε. 

» 

210.000 

» 

10.500 

ια) Γ ια όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












